Face Messi cinste! Portarii au primit câte o bere pentru fiecare gol încasat de la argentinian.
Messi a marcat 644 de goluri pentru Barcelona. Fiecare sticlă trimisă de Budweiser este unicat. Portarii au primit sticle care corespund cu numărul golurilor luate de la Messi.
De Crăciun face cinste Messi. Firma de bere Budweiser a decis să îi aducă un omagiu lui Messi pentru că a devenit fotbalistul cu cele mai multe goluri pentru o singură echipă şi să îi şi consoleze pe portarii care i-au căzut victimă atacantului Barcelonei. Fiecare portar a primit câte o sticlă de bere pentru fiecare gol pe care l-a primit de la argentinian. Tocmai bine în perioada sărbătorilor. Courtois a primit 9 sticle, Oblak 10, iar Casillas 17. Cele mai multe a primit Diego Alves. Fostul portar al Valenciei a primit mult de băut de la Messi. 21 de sticle a primit brazilianul pentru cele 21 de goluri încasate.